བོད་སྨན་གྱི་ཚད་ལྡན་ཚད་གཞི་མཐོར་འདེགས་གཏོང་བའི་གོ་རིམ་ཁྲོད་དུ།གནད་དོན་གཙོ་བོ་ནི་སྨན་རྩྭ་བསྡུ་གསོག་རྟེན་གཞི་ཁ་ཐོར་ཡིན་པ་དང་།ཆེད་སྤྱོད་རང་བཞིན་གྱི་དབྱེ་འབྱེད་མེད་ཅིང་སྨན་རྩྭའི་མིང་ཡིག་སྒྱུར་བྱས་པ་གཅིག་གྱུར་མིན་པ།བོད་སྨན་སྦྱོར་ཚད་དང་བོད་སྨན་བཀོལ་ཚད་བར་ཧེ་བག་ཤོར་བ།བྱེད་ནུས་གཙོ་བཅོས་ཀྱི་འགྲེལ་བརྗོད་ཚད་ལྡན་མིན་པ།འཛེམ་བྱ་དང་སྨན་གྱི་གནོད་ཚབས་རང་བཞིན།དོ་སྣང་བྱེད་དགོས་པའི་གསལ་བཤད་སོགས་འཐུས་ཚང་མིན་པའི་གནད་དོན་གནས་ཡོད་པར་མ་ཟད།ད་དུང་བོད་སྨན་སྡེབ་སྦྱོར་དང་ཞིབ་འཇུགབདེ་འཇགས་རང་བཞིན་གྱི་དཔྱད་འཇོག་སོགས་ཀྱི་ལས་རིམ་ཁྲོད་དུའང་ཁ་ཚ་དགོས་གཏུག་གི་ཐག་གཅོད་དགོས་པའི་གནད་དོན་མི་ཉུང་བ་ཞིག་གནས་ཡོད།